CELEX: C2006/190/32
Language: el
Date: 2006-08-12 00:00:00
Title: Συνεκδικασθείσες υποθέσεις T-218/03 έως T-240/03: Απόφαση του Πρωτοδικείου της 13ης Ιουνίου 2006 — Boyle κ.λπ. κατά Επιτροπής (Αλιεία — Πολυετή προγράμματα προσανατολισμού — Αιτήσεις αυξήσεως των στόχων βελτιώσεως της ασφάλειας — Απόφαση 97/413/ΕΚ — Άρνηση της Επιτροπής — Προσφυγή ακυρώσεως — Παραδεκτό — Αρμοδιότητα της Επιτροπής)

12.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/19
            
         Απόφαση του Πρωτοδικείου της 13ης Ιουνίου 2006 — Boyle κ.λπ. κατά Επιτροπής
   (Συνεκδικασθείσες υποθέσεις T-218/03 έως T-240/03) (1)
   
   (Αλιεία - Πολυετή προγράμματα προσανατολισμού - Αιτήσεις αυξήσεως των στόχων βελτιώσεως της ασφάλειας - Απόφαση 97/413/ΕΚ - Άρνηση της Επιτροπής - Προσφυγή ακυρώσεως - Παραδεκτό - Αρμοδιότητα της Επιτροπής)
   (2006/C 190/32)
   Γλώσσα διαδικασίας: η αγγλική
   Διάδικοι
   
      Προσφεύγοντες: Cathal Boyle (Killybegs, Ιρλανδία) και οι λοιποί 22 προσφεύγοντες των οποίων τα ονόματα παρατίθενται σε παράρτημα στην απόφαση (εκπρόσωποι: P. Gallagher, SC, A. Collins, SC, και D. Barry, solicitor)
   
      Καθής: Επιτροπή των Ευρωπαϊκών Κοινοτήτων (εκπρόσωποι: G. Braun και B. Doherty)
   
      Παρεμβαίνουσα υπέρ των προσφευγόντων: Ιρλανδία (εκπρόσωποι: D. O'Hagan και C. O'Toole, επικουρούμενοι D. Conlan Smyth, barrister)
   Αντικείμενο της υποθέσεως
   Αίτηση περί ακυρώσεως της αποφάσεως 2003/245/ΕΚ της Επιτροπής, της 4ης Απριλίου 2003, για τις αιτήσεις που έλαβε η Επιτροπή για την αύξηση των στόχων των πολυετών προγραμμάτων προσανατολισμού IV προκειμένου να βελτιωθεί η ασφάλεια, η θαλάσσια ναυσιπλοΐα, η υγιεινή, η ποιότητα των προϊόντων και οι συνθήκες εργασίας για σκάφη ολικού μήκους άνω των δώδεκα μέτρων (ΕΕ L 90, σ. 48), στον βαθμό που απορρίπτει τις αιτήσεις αυξήσεως της αλιευτικής ικανότητας των σκαφών των προσφευγόντων
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Απορρίπτει τις προσφυγές των Thomas Faherty (T 224/03), Ocean Trawlers Ltd (T 226/03), Larry Murphy (T 236/03) και O'Neill Fishing Co. Ltd (T 239/03).
            
         
               2)
            
            
               Ακυρώνει την απόφαση 2003/245/ΕΚ της Επιτροπής, της 4ης Απριλίου 2003, για τις αιτήσεις που έλαβε η Επιτροπή για την αύξηση των στόχων των πολυετών προγραμμάτων προσανατολισμού IV προκειμένου να βελτιωθεί η ασφάλεια, η θαλάσσια ναυσιπλοΐα, η υγιεινή, η ποιότητα των προϊόντων και οι συνθήκες εργασίας για σκάφη ολικού μήκους άνω των δώδεκα μέτρων, ως προς το μέρος της που έχει εφαρμογή στα σκάφη των λοιπών προσφευγόντων.
            
         
               3)
            
            
               Η Επιτροπή φέρει τα δικαστικά της έξοδα καθώς και τα έξοδα των προσφευγόντων που αναφέρονται στο σημείο 2.
            
         
               4)
            
            
               Οι προσφεύγοντες που αναφέρονται στο σημείο 1 φέρουν τα δικαστικά τους έξοδα.
            
         
               5)
            
            
               Η Ιρλανδία φέρει τα δικαστικά της έξοδα.
            
         
      (1)  ΕΕ C 239 της 4.10.2003.